Saaren koulun järjestyssäännöt ****

Koulumme toiminta-ajatus: **Jokainen oppilas on arvokas**

1. **Järjestyssääntöjen tarkoitus ja soveltaminen**

* Järjestyssääntöjen tarkoitus on edistää koulun sisäistä järjestystä, opiskelun esteetöntä sujumista, sekä kouluyhteisön turvallisuutta ja viihtyisyyttä.
* Järjestyssäännöt ovat voimassa kouluaikana ja koulun järjestämissä tilaisuuksissa.

1. **Oppilaan oikeudet ja velvollisuudet**

**Oppilaiden yhdenvertaisuus ja tasa-arvo sekä muut oikeudet**

* Oppilaalla on oikeus saada opetusta kaikkina koulun työpäivinä, oikeus turvalliseen opiskeluympäristöön sekä muihin lainsäädännössä määriteltyihin etuuksiin ja palveluihin.
* Oppilaalla on oikeus yhdenvertaiseen ja tasa-arvoiseen kohteluun.

**Oppilaan velvollisuudet**

* Oppilaalla on velvollisuus osallistua opetukseen ja suorittaa tehtävänsä tunnollisesti. (Perusopetuslaki 35§)
* Oppilaalla on velvollisuus käyttäytyä asiallisesti, muita kiusaamatta ja syrjimättä sekä toimia siten, ettei hän vaaranna muiden oppilaiden, kouluyhteisön tai opiskeluympäristön turvallisuutta ja terveyttä. *(lisäys PoL 35§ 1.8.2022 alkaen)*
* Oppilaalla on velvollisuus korvata aiheuttamansa vahinko sovitulla tavalla. (Vahingonkorvauslaki 2 luku.)

*¤ En ole luvatta pois koulusta. Minulla on velvollisuus osallistua opetukseen, ellei minulle ole myönnetty lupaa poissaoloon.*

*¤ Muistan, että aikuinen johtaa työskentelyä. Oppitunneilla annan toisille työrauhan ja keskityn opettajan ohjeiden mukaiseen toimintaan. Puheenvuoron pyydän viittaamalla. Hoidan läksyni ja muut minulle annetut tehtävät.*

*¤ Huolehdin, että koulutarvikkeet ovat mukanani.*

*¤ Kannan vastuun teoistani ja yritän ymmärtää niiden seuraukset sekä sovitan hyvän oppilastavan vastaiset tekoni.*

1. **Turvallisuus, viihtyisyys ja opiskelun esteetön sujuminen**

**Hyvä käytös**

* Oppilaalta edellytetään hyvien tapojen mukaista käyttäytymistä.
* Oppilas ei saa dokumentoida koulun arkea ilman opettajan lupaa.

¤ *Olen kohtelias, huomaavainen, ystävällinen ja* auttavainen. En ole koskaan väkivaltainen enkä *uhkaava.*

*¤ En nimittele ja arvostele toisia. En jätä toista ulkopuoliseksi.*

*¤ En kiroile.*

*¤ Tulen ajoissa oppitunnille. Menen ulos välittömästi tunnin päätyttyä ja tulen viivyttelemättä sisään kellon soitua.*

*¤ En koske toisen omaisuuteen ilman lupaa.*

*¤ Pukeudun asiallisesti ja tarkoituksenmukaisesti, sään huomioiden.*

**Oleskelu ja liikkuminen**

* Oppilas viettää kouluaikansa koulun sisä- tai ulkotiloissa opettajan antaman ohjeen mukaan.
* Koulun alueelta poistutaan ainoastaan opettajan luvalla.
* Välitunnit vietetään pääsääntöisesti ulkona koulun piha-alueella.

*¤ En juokse koulun sisätiloissa*

*¤ Koulumatkalla noudatan liikennesääntöjä. (Tieliikennelaki 3§)*

**Siisteydestä ja ympäristöstä huolehtiminen**

* Oppilas on velvollinen huolehtimaan koulun omaisuudesta sekä omista tavaroistaan.
* Oppilaalla on velvollisuus siivota omat jälkensä.

*¤ Käsittelen koulukirjojani ja koulutarvikkeitani hyvin.*

*¤ En tuo ylimääräisiä tavaroita kouluun ilman lupaa.*

**Turvallisuus**

* Oppilaan tulee noudattaa välitunnille annettuja ohjeita ja edistää omalla toiminnallaan yhteisen toimintaympäristön turvallisuutta.

¤ *En kiusaa ketään ja otan kaikki mukaan välituntileikkeihin enkä leiki vaarallisia tai liian rajuja leikkejä.*

*¤ En heitä lumipalloja ja kiviä.*

*¤Tapaturmasta tai vaaratilanteesta ilmoitan heti välituntivalvojalle, opettajalle tai muulle koulussa työskentelevälle aikuiselle. Ilmoitan myös turvallisuuteen liittyvästä viasta tai puutteesta.*

**Tietokoneen, matkapuhelinten ja muiden mobiililaitteiden käyttö**

*Perusopetuksen ja lukion kaikille yhteinen sääntö*

* *Koulussa opiskelevien ja työskentelevien häiritseminen opetussuunnitelman mukaisessa opetuksessa on kiellettyä. Häiritsevää tietokoneen, puhelimen tai mobiililaitteen käyttöä on kaikki, mikä ei liity opiskeluun tai opettajan antamaan tehtävään.*
* *Puhelin ja mobiililaite tulee asettaa häiriöttömään tilaan koko koulupäivän ajaksi.*
* *Toisesta henkilöstä otettua valokuvaa, ääntä tai videota ei saa julkaista tai jakaa ilman tämän henkilön lupaa tai alaikäisen henkilön kohdalla ilman hänen huoltajansa lupaa.*
* *Opetusverkon ja koulun laitteiden käyttösääntöjen rikkominen on kiellettyä.*
* *Omien mobiililaitteiden käyttö opetussuunnitelman mukaisessa opetuksessa on vapaaehtoista.*
* *Puhelinta säilytetään repussa/laukussa. Koulu voi myös osoittaa vapaaehtoisen säilytyspaikan.*
* *Tarvittaessa käytetään perusopetuslain mukaisia kurinpitotoimia.*

*Perusopetuksen vuosiluokkia 1-6 koskeva sääntö*

* *Puhelinta ja mobiililaitetta saa käyttää vain opettajan luvalla.*

**Päihteet ja vaaralliset esineet**

* Turvallisuutta vaarantavien aineiden ja esineiden tuominen kouluun on kielletty.

**Kurinpito**

* Koulu käyttää tarvittaessa perusopetuslaissa ja –asetuksessa mainittuja kurinpitotoimia.
* Opettajalla tai rehtorilla on oikeus tarvittaessa tarkistaa oppilaan tavarat ja ottaa haltuun häiritsevät tai vaaralliset esineet.
* Rehtorilla ja opettajalla on velvollisuus ilmoittaa tietoonsa tulleesta koulussa tai koulumatkalla tapahtuneesta häirinnästä, kiusaamisesta tai väkivallasta niihin *epäillyn* ja niiden kohteena olevan oppilaan huoltajalle tai muulle lailliselle edustajalle. *(Pol 1.8.2022 alkaen)*

1. **Järjestyssääntöjen seuranta ja tarkistaminen**

Järjestyssäännöistä tiedotetaan lukuvuoden alkaessa.

Järjestyssääntöjä päivitetään tarpeen mukaan kuunnellen oppilaiden, henkilökunnan ja huoltajien mielipiteitä.